Sfinga (Rumunija)
Sfinga (rumunski: Sfinxul) jeste prirodna formacija stijena u Parku prirode Bucegi koji se nalazi na rumunskim planinama Bucegi. Nalazi se na nadmorskoj visini od 2216 m u okviru Babele kompleksa formacija stijena. Prva fotografija Velike Sfinge na Bucegi snimljena je vjerovatno oko 1900. godine. Ta fotografija je snimljena s prednje, a ne s bočne strane, kako se inače pojavljuje na modernim fotografijama. Nadimak koji se odnosi na Veliku Sfingu u Gizi stekla je tek 1936. godine. Slika sfinge se pojavljuje kada se stijena koja je visoka 8 m i široka 12 m posmatra iz određenog ugla. Megalit ima svoje najjasnije obrise 21. novembra, u vrijeme zalaska sunca.